വിനു മങ്കാദ് ട്രോഫി : കേരളത്തിനു ജയം ഹൈദരാബാദ്: വിനു മങ്കാദ് ട്രോഫി ഏകദിന ക്രിക്കറ്റില് കേരളത്തിന് ആവേശകരമായ ജയം. എലൈറ്റ് ഗ്രൂപ്പ് ഡിയില് ബംഗാളിനെ ഒരു വിക്കറ്റിനാണു കേരളം തോല്പ്പിച്ചത്.120 റണ്സ് ലക്ഷ്യത്തിലേക്ക് ബാറ്റ് ചെയ്ത കേരളം 43.5 ഓവറില് ഒന്പത് വിക്കറ്റ് നഷ്ടത്തില് ലക്ഷ്യത്തിലെത്തി. ഒരു ഘട്ടത്തില് ആറു വിക്കറ്റിന് 71 റണ്സ് എന്ന നിലയിലേക്കു വീണ കേരളത്തെ പ്രീതിഷ്ഗൗതം മോഹന് കൂട്ടുകെട്ട് രക്ഷിക്കുകയായിരുന്നു. ഇരുവരും ഏഴാം വിക്കറ്റില് 39 റണ്സ് കൂട്ടുകെട്ടുണ്ടാക്കി. പ്രീതിഷ് 86 പന്തില് 29 റണ്സെടുത്തപ്പോള് 47 പന്തില് 24 റണ്സുമായി ഗൗതം പുറത്താകാതെ നിന്നു. ബംഗാളിനായി രവികുമാര് മൂന്നു വിക്കറ്റും ദേബോപ്രതീം ഹല്ദര് രണ്ടു വിക്കറ്റും വീഴ്ത്തി. ആദ്യം ബാറ്റു ചെയ്ത ബംഗാള് കേരളത്തിന്റെ മികച്ച ബൗളിംഗിനു മുന്നില് തകര്ന്നു. ബംഗാള് 29.1 ഓവറില് 119 റണ്സിന് ഓള് ഔട്ടായി. വിജയ് വിശ്വനാഥിന്റെയും വിനയ് വര്ഗീസിന്റെയും ബൗളിംഗിന് മുന്നില് തകരുകയായിരുന്നു. വിജയ് അഞ്ചു വിക്കറ്റ് വീഴ്ത്തിയപ്പോള് വിനയ് മൂന്നു വിക്കറ്റ് നേടി. ഒരു വിക്കറ്റ് ഷോണ് റോജര് നേടി.25 റണ്സ് എടുത്ത മിലിന്ദ് മോണ്ടലാണു ടോപ് സ്കോറര്. 27 എക്സ്ട്രാകളാണു ബംഗാളിന്റെ സ്കോര് നൂറു കടത്തിയത്.